b'\n_START_ARTICLE_\nHMS Lobelia (K05)\n_START_SECTION_\nPalvelus\n_START_PARAGRAPH_\nAlus lainattiin 1941 Ranskan pakolaishallitukselle, joka liitti sen Vapaan Ranskan laivastoon nimell\xc3\xa4 FNFL Lobelia. Sodan p\xc3\xa4\xc3\xa4tytty\xc3\xa4 alus jatkoi palvelustaan Ranskan laivastossa vuoteen 1947, jolloin se palautettiin Britannian kuninkaalliselle laivastolle. Alus myytiin toukokuussa 1947 Norjaan muutettavaksi valaanpyyntialukseksi, mutta se myytiin hein\xc3\xa4kuussa 1948 Bryde & Dahlille. Alus muutettiin poijualukseksi nimell\xc3\xa4 Thorgeir ja sen omistajaksi merkittiin sandefjordilainen A/S Thor Dahl. Alukselle asennettiin vuonna 1955  dieselmoottori._NEWLINE_Aluksen viimeinen valaanpyyntikausi oli 1966-1967, mink\xc3\xa4 j\xc3\xa4lkeen se makasi ankkurissa Sandefjordissa toukokuusta 1967 alkaen. Alus myytiin kes\xc3\xa4kuussa 1969 Grimstadiin Norsk Skipsopphugningille romutettavaksi.'